b'\n_START_ARTICLE_\nMets\xc3\xa4nterveys\n_START_PARAGRAPH_\nMets\xc3\xa4nterveys on mets\xc3\xa4talouden toimijoiden lanseeraama k\xc3\xa4site, jolla pyrit\xc3\xa4\xc3\xa4n metsien mahdollisimman korkeaan puuntuotantoon pit\xc3\xa4m\xc3\xa4ll\xc3\xa4 puukanta vapaana sairauksista ja haittatekij\xc3\xb6ist\xc3\xa4. Sana ei sin\xc3\xa4ns\xc3\xa4 ota kantaa monokulttuuriin eik\xc3\xa4 biodiversiteettiin. _NEWLINE_Mets\xc3\xa4nterveyspalvelu ILVES on eri tieteen ja talouden edustajien kuten Helsingin yliopiston, Mets\xc3\xa4ntutkimuslaitoksen ja pankkien yhteinen projekti, jonka on tarkoitus hy\xc3\xb6dytt\xc3\xa4\xc3\xa4 mets\xc3\xa4nomistajia tunnistamaan ja kohtaamaan erilaisia talousmetsi\xc3\xa4 koskevia ongelmia._NEWLINE_Mets\xc3\xa4nterveys jakaantuu aihealueittain fysikaalisiin, kemiallisiin, s\xc3\xa4\xc3\xa4st\xc3\xa4 johtuviin ilmi\xc3\xb6ihin sek\xc3\xa4 eri kasvitauteihin. Muun muassa metsien harsuuntumisen syyksi voidaan katsoa ilman ep\xc3\xa4puhtaudet kuten rikkip\xc3\xa4\xc3\xa4st\xc3\xb6t._NEWLINE_ILVES-palvelun vuonna 1988 tuottama Mets\xc3\xa4nterveysopas jakaa mets\xc3\xa4taudit ja tuholaiset m\xc3\xa4ntyjen ja kuusien taimikoiden, varttuneiden metsien ja havupuutavaran tuholaisiin. Lis\xc3\xa4ksi on mainittu joitain lehtikuusen ja lehtipuiden tuholaisia. Teoksessa on my\xc3\xb6s viljavuuspalvelun analyysiosasto ja muun muassa lannoite- ja mets\xc3\xa4vakuutusosiot._NEWLINE_M\xc3\xa4ntytaimikoiden tuhoista mainitaan erityisesti halla, hivenainekysymykset ja jopa torjunta-aineiden tuholaiset sek\xc3\xa4 hirvituhot. Varttuneiden metsien osalla tulevat esiin myrskytuhot. Puutavaran osalla mainitaan p\xc3\xa4\xc3\xa4asiassa erin\xc3\xa4isi\xc3\xa4 hy\xc3\xb6nteisi\xc3\xa4. P\xc3\xa4\xc3\xa4osin ongelmina tulevat esiin kuitenkin tuholaishy\xc3\xb6nteisten ohella sienitaudit. Teoksessa ei pelk\xc3\xa4st\xc3\xa4\xc3\xa4n luetteloida ja kuvata eri mets\xc3\xa4sairauksia vaan annetaan ohjeita havaittujen ongelmien torjuntaan ja ennaltaehk\xc3\xa4isyyn. Mets\xc3\xa4nterveysoppaan tiedot korvaa nyky\xc3\xa4\xc3\xa4n pitk\xc3\xa4lti Internet.'